José María Bueno y Monreal

José María Bueno y Monreal (11. syyskuuta 1904 Zaragoza – 20. elokuuta 1987 Pamplona) oli espanjalainen katolisen kirkon kardinaali ja Sevillan arkkipiispa 1957–1982. Hän osallistui Vatikaanin toiseen kirkolliskokoukseen 1962–1965.

Bueno Monreal opiskeli aluksi Madridissa ja sen jälkeen Roomassa kahdessa paavillisessa yliopistossa: Pontificia Università Gregoriana ja Pontificia università San Tommaso d'Aquino. Hänet vihittiin papiksi 19. maaliskuuta 1927. Hän oli teologian, kanonisen oikeuden ja moraaliteologian professori Seminario de Madridissa vuosina 1927–1945.

Bueno Monreal toimi Jacan piispana 1945–1950 ja Vitorian piispana 1950–1954. Hänet nimitettiin Sevillan arkkipiispaksi 8. huhtikuuta 1957 ja hän palveli virassa vuoteen 1982 asti. 

Bueno Monreal kuoli vuonna 1987 ja haudattiin Sevillan katedraaliin.

Lähteet

Kirjallisuus 

Espanjalaiset kardinaalit
Vuonna 1904 syntyneet
Vuonna 1987 kuolleet
Katoliset arkkipiispat